**Felsőtárkány Község Önkormányzata Képviselő-testületének**

**29/2012. (XII. 13.) rendelete**

**az étkezési és a szociális ellátás térítési díjairól**

**(Egységes szerkezetbe foglalva és lezárva: 2017. december 1.)**

Felsőtárkány Község Önkormányzatának Képviselő-testülete *az Alaptörvény 32. cikk (2) bekezdésében* meghatározott eredeti jogalkotói hatáskörében*, Magyarország helyi önkormányzatairól szóló2011. évi CLXXXIX. törvény 13. §. 8. és 8.a. pontjában* meghatározott feladatkörében eljárva *a szociális igazgatásról és a szociális ellátásokról szóló 1993. évi III. törvény (továbbiakban: Sztv.) 92. § (1) bekezdésében,* valamint *a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. § (1) bekezdésében* kapott felhatalmazás alapján az az alábbi rendeletet alkotja:[[1]](#footnote-1)

**1. §.**

**A rendelet hatálya**

 (1)   A rendelet hatálya Felsőtárkány önkormányzat illetékességi területén önkormányzati fenntartásban működő szociális étkeztetés, házi segítségnyújtás, valamint az oktatási és nevelési intézményekben történő gyermekétkeztetés biztosítására terjed ki.

(2)   A rendelet személyi hatálya a felnőtt szociális étkeztetés, a házi segítségnyújtás, valamint az oktatási – nevelési intézményekben történő étkezés díjára terjed ki.

**2.§.**

(1) Az oktatási és nevelési intézményben az étkezést igénybevevők által fizetendő térítési díjak[[2]](#footnote-2)

a) óvodai gyermekek esetén háromszori étkezésnél 450,- Ft/ellátási nap/fő,

b) általános iskolai tanulók esetén napközi otthoni térítési díj 540,- Ft/ ellátási nap/fő,

c) általános iskolai tanulók esetén menza térítési díj 370,- Ft/ ellátási nap/fő.

**3.§.**

1. A szociális ellátások intézményi térítési díja[[3]](#footnote-3)

a) szociális étkező intézményi térítési díja szállítással 595,- Ft/ellátási nap/fő,

b) házi szociális gondozott intézményi térítési díja 255,- Ft/gondozási óra.

(2) A fizetendő személyi térítési díj összege nem haladhatja meg az ellátott napi jövedelmének

a) étkeztetés esetén 30%-át,

b) házi segítségnyújtás esetén a 25%-át,

c) étkeztetés és házi segítségnyújtás együttes igénybevétele esetén a 30%-át.

(3) A szociális étkezők részére az ebédkihordásért fizetendő térítési díjat az önkormányzat nem állapít meg.

**4.§.**

1. Az oktatási és nevelési intézményben a térítési díjat havonta tárgyhónapot követő hónap 15-éig kell megfizetni.[[4]](#footnote-4)
2. A szociális étkeztetés és házi segítségnyújtás térítési díját havonta tárgyhónapot követő hó 10-éig kell megfizetni.

**5. §.**

**Záró rendelkezések**

(1) E rendelet 2013. január 1. napján lép hatályba.

(2) E rendelet hatálybalépésével egyidejűleg az önkormányzat térítési díjról szóló 19/2011. (XII. 15.) számú önkormányzati rendelete hatályát veszti.

(3) Kihirdetéséről a jegyző az SZMSZ-ben szabályozott módon gondoskodik.

Felsőtárkány, 2012. december 13.

dr. Juhász Attila Simon Hegyiné Kertész Zsuzsanna

 polgármester jegyző

***Záradék:***

A rendelet egységes szerkezetbe foglalva: 2017. december 1. napján.

Hegyiné Kertész Zsuzsanna

jegyző

1. Módosította a 18/2015. (XII. 18.) önkormányzati rendelet. Hatályos 2016. I. 01. napjától. [↑](#footnote-ref-1)
2. Módosította a 13/2017. (XII. 1.) önkormányzati rendelet. Hatályos 2018. I. 01. napjától. [↑](#footnote-ref-2)
3. Módosította a 13/2017. (XII. 1.) önkormányzati rendelet. Hatályos 2018. I. 01. napjától. [↑](#footnote-ref-3)
4. Módosította a 14/2013. (IX. 12.) önkormányzati rendelet. Hatályos 2013. IX. 13. napjától. [↑](#footnote-ref-4)